CELEX: 62015CA0524
Language: sl
Date: 2018-03-20 00:00:00
Title: Zadeva C-524/15: Sodba Sodišča (veliki senat) z dne 20. marca 2018 (predlog za sprejetje predhodne odločbe Tribunale di Bergamo – Italija) – kazenski postopek zoper Luco Mencija (Predhodno odločanje — Davek na dodano vrednost (DDV) — Direktiva 2006/112/ES — Neplačilo dolgovanega DDV — Sankcije — Nacionalna zakonodaja, ki določa upravno sankcijo in kazensko sankcijo za ista dejanja — Listina Evropske unije o temeljnih pravicah — Člen 50 — Načelo ne bis in idem — Kazenska narava upravne sankcije — Obstoj istega kaznivega dejanja — Člen 52(1) — Omejitve načela ne bis in idem — Pogoji)

14.5.2018   
            
            
               SL
            
            
               Uradni list Evropske unije
            
            
               C 166/2
            
         Sodba Sodišča (veliki senat) z dne 20. marca 2018 (predlog za sprejetje predhodne odločbe Tribunale di Bergamo – Italija) – kazenski postopek zoper Luco Mencija
   (Zadeva C-524/15) (1)
   
   ((Predhodno odločanje - Davek na dodano vrednost (DDV) - Direktiva 2006/112/ES - Neplačilo dolgovanega DDV - Sankcije - Nacionalna zakonodaja, ki določa upravno sankcijo in kazensko sankcijo za ista dejanja - Listina Evropske unije o temeljnih pravicah - Člen 50 - Načelo ne bis in idem - Kazenska narava upravne sankcije - Obstoj istega kaznivega dejanja - Člen 52(1) - Omejitve načela ne bis in idem - Pogoji))
   (2018/C 166/02)
   Jezik postopka: italijanščina
   
      Predložitveno sodišče
   
   Tribunale di Bergamo
   
      Stranka v postopku v glavni stvari
   
   Luca Menci
   
      ob udeležbi: Procura della Repubblica
   
      Izrek
   
   
               1.
            
            
               Člen 50 Listine Evropske unije o temeljnih pravicah je treba razlagati tako, da ne nasprotuje nacionalni ureditvi, na podlagi katere je mogoče zoper osebo zaradi opustitve plačila dolgovanega davka na dodano vrednost v zakonskih rokih začeti kazenski postopek, čeprav je bila tej osebi za ista dejanja že naložena pravnomočna upravna sankcija kazenske narave v smislu tega člena 50, če ta ureditev:
               
                           —
                        
                        
                           sledi cilju splošnega interesa, s katerim se lahko utemelji taka kumulacija postopkov in sankcij, to je boj proti kaznivim dejanjem na področju davka na dodano vrednost, pri čemer morajo imeti ti postopki in sankcije komplementarne cilje,
                        
                     
                           —
                        
                        
                           zajema pravila, s katerimi se zagotavlja uskladitev, ki dodatno breme, ki za zadevne osebe izhaja iz kumulacije postopkov, omejuje na nujno potrebno, in
                        
                     
                           —
                        
                        
                           določa pravila, ki omogočajo zagotavljanje, da je strogost vseh naloženih sankcij omejena na to, kar je nujno potrebno glede na težo zadevnega kaznivega dejanja.
                        
                     
         
               2.
            
            
               Nacionalno sodišče se mora ob upoštevanju vseh okoliščin v postopku v glavni stvari prepričati, da breme, ki za zadevno osebo konkretno izhaja iz uporabe zadevne nacionalne ureditve v postopku v glavni stvari ter iz kumulacije postopkov in sankcij, ki je dovoljena po tej ureditvi, ni pretirano glede na težo storjenega kaznivega dejanja.
            
         
      (1)  UL C 414, 14.12.2015.